  Алексей Иванов Алнаш ёросысь паралимпи чемпион Владислав Лекомцев куасэн бызьылонъя но биатлонъя Дунне кубокын ньыль медаль утӥз. Вожвылъяськонъёс ортчо Германиысь Финестрау городын, ивортэ «Единая страна» фондлэн порталэз. Ньыль медаль пӧлысь кыкез «зарни». 23 тулыспалэ Лекомцев куасэн бызьылонъя командаеныз ӵош ортчиз 10 км эстафетаез. 27 тулыспалэ спортсмен 1 км спринтын нырысетӥ вуиз. Со сяна, 22 тулыспалэ биатлон спринтын Лекомцев, кык промах лэсьтыса, финише куинетӥ вуиз. 26 тулыспалэ биатлонын индивидуальной гонкаын Лекомцев, 15 км ортчыса, кыкетӥ интые потӥз.  